ዳዊት፡ ክኸውን ዝግበኦ ነገር'ዩ፤ ኮይኑ ግን መነባብሮና እውን ኣብ ዝተፈላለየ ቦታታት ስለዝኾነ መስለኒ ብዙሕ ኣይንራኸብን። ክተባብዕ ዘለዎ ሓሳብ ስለዝኾነ ግን ንቐጻሊ ከምኡ ንምግባር ክንፍትን ኢና። ድርሰት ግጥሚ ጥራሕ ዘይኮነስ ቅብኣ'ውን ይፍትን እዩ ዝብል ዘረባ ሰሚዐ እወ ... እቲ ባሕሪ ሙዚቃ ውሒጡኒ'ምበር ስእልስ [ቅብኣ] ዳርጋ መፋጥርተይ እዩ እንተበልኩስ ምግናን ኣይኮነን። ከማን ካብ ሙዚቃ ስእሊ ይቕድም። ምንጪ ስእሊ, DAWIT መግለጺ ስእሊ, ዳዊት ሰለሞን ዝሰርሖም ስእልታት ካብ ቀዳማይ ክፍሊ ጀሚረ ክሳብ ማትሪክ ዝፍተንሲ ብስእሊ ቀዳማይ እናወጻእኩ እሽለም ነይረ። ደሓር ግን ናብ ሙዚቃ ምስ ኣተኹ እቲ ባሕሪ ውሒጡኒ። ግን ከኣ ክምለሶ እሓስብ ኣለኹ። ክትምለስ እንተደኣ ትሓስብ ሃሊኻስ መሊሱ'ዶ እቲ ስእሊ ነቲ ግጥሚ ኣይጸቕጦን?
